**Fatoumata Diawara** (1982–) er en malisk sanger, låtskriver og skuespiller.

Liv og virke
------------

### Bakgrunn

Fatoumatga Diawara ble født i Ouragahio nær Gagnoa i Elfenbeinskysten, og tilbrakte sine første år i Abidjan, da Elfenbenskystens hovedstad. De maliske foreldre hennes ledet en dansetrupp, og som barn opptrådte hun i truppens forestillinger. Da hun var i tolvårsalderen ble den viljesterke jenta sendt til en tante i Bamako i Mali for å få en tradisjonell malisk oppfostring. Foreldrene så henne ikke igjen før over ti år senere.

### Karriere

Diawaras tante var skuespiller, og gjennom henne fikk hun kontakt med byens teatermiljø. I 1996 fikk Diawara en liten rolle i filmen *Taafe Fangan* («Kvinners styrke»), året etter spilte hun den kvinnelige hovedrollen mot Salif Keïta i Cheick Oumar Sissokos film *La Genèse* og i 2002 Sìa i filmen *Sìa : le rêve du python*. 

I 2002 kom Jean-Louis Courcoult til Bamako for å tilby den da tjue år gamle Diawara et engasjement ved den franske gateteatertruppen *Royale de Luxe*. Som ugift var hun etter malisk lov umyndig, og da foreldrene nektet henne å reise, rømte hun landet med politiet i hælene. De neste årene turnerte hun over hele verden med *Royale de luxe*. Etter at det ble oppdaget at hun kunne synge, fikk hun flere roller som sangsolist, og oppmuntret av publikumsresponsen begynte hun å opptre i parisiske klubber og kafeer under turnepausene. Den maliske musikeren og produsenten Cheikh Tidiane Seck klarte å overtale Diawara til å reise tilbake til hjemlandet for å bidra på Dee Dee Bridgewaters album *Red Earth* (2007) og Oumou Sangarés *Seya* (2009). Etter at albumene var publisert, turnerte hun over hele verden som sanger og danser med begge artistene.

Etter at verdensturneen med *Royal de luxe* var over og Diawara var returnert til Frankrike, fikk hun rollen «Karaba» i musikalen *Kirikou et Karaba*. Dette skjedde etter oppmuntring av den kjente maliske sangartisten Rokia Traoré, som også fikk henne til å begynne å spille gitar. Diawara bestemte seg for å satse på musikken, og skrev egne sanger som hun spilte inn demoer av. Ved hjelp av Oumou Sangaré, også hun en av Malis mest kjente sangartister, fikk hun kontakt med selskapet *World Circuit*, som bestemte seg for å gi ut albumet *Fatou* (2012) med henne.

Fatoumata Diawara spilte på Parkteateret i Oslo 31. oktober under Oslo World Music Festival 2012. Hun kommer også til Oslo i 2021 for å spille på Cosmopolite 4. desember. 

I 2014 hadde hun en rolle i Abderrahmane Sissakos Oscarnominerte film *Timbuktu*. 

Diawara bidro på Herbie Hancocks *The Imagine Project* (2010) og samarbeidet med Roberto Fonseca på EP-en *At Home* (2015). Hun kan høres på en rekke album av andre artister, som Bobby Womack, Mulatu Astatke, Cheikh Lô, Orchestre Poly-Rythmo de Cotonou, Blick Bassy og Rocket Juice & the Moon.

Diawara turnerer som soloartist over hele verden.

Filmografi
----------

* 1996: Taafe Fanga – regi Adama Drabo (liten birolle)
* 1999: La Genèse – regi Cheick Oumar Sissoko
* 2002: Sia, le rêve du python – regi Dani Kouyaté
* 2006: Il va pleuvoir sur Conakry – regi Cheick Fantamady Camara
* 2010: Encourage – regi Eleonora Campanella
* 2010: Ni brune ni blonde – regi Abderrahmane Sissako
* 2011: Les Contes de la nuit – regi Michel Ocelot (stemme)
* 2014: Timbuktu – regi Abderrahmane Sissako

Diskografi
----------

* 2011: *Kanou* (World Circuit – EP)
* 2011: *Fatou* (World Circuit)
* 2015: Fatoumata Diawara & Roberto Fonseca *At Home* (World Circuit – EP)

Referanser
----------

1. ↑   Discogs, Discogs artist-ID 2203187, besøkt 9. oktober 2017[Hentet fra Wikidata]
2. ↑   Autorités BnF, BNF-ID 16514023p, besøkt 9. oktober 2017[Hentet fra Wikidata]
3. ↑   filmportal.de, Filmportal-ID e14fa1149e6048b288c1822c16b6b490, besøkt 9. oktober 2017[Hentet fra Wikidata]
4. ↑   www.bbc.co.uk[Hentet fra Wikidata]
5. ↑  .
6. 1 2 3 4  Biografiavsnittet Arkivert 14. september 2013 hos Wayback Machine. nonesuch.com

Eksterne lenker
---------------

* (en) Offisielt nettsted Rediger på Wikidata

* (en) Fatoumata Diawara – kategori av bilder, video eller lyd på Commons Rediger på Wikidata
* (en) Fatoumata Diawara på Internet Movie Database Rediger på Wikidata

* (sv) Fatoumata Diawara i Svensk Filmdatabas Rediger på Wikidata

* (da) Fatoumata Diawara på Scope Rediger på Wikidata

* (fr) Fatoumata Diawara på Allociné Rediger på Wikidata

* (en) Fatoumata Diawara på AllMovie Rediger på Wikidata

* (en) Fatoumata Diawara hos The Movie Database Rediger på Wikidata
* (en) Fatoumata Diawara på Apple Music Rediger på Wikidata

* (en) Fatoumata Diawara på Discogs Rediger på Wikidata

* (en) Fatoumata Diawara på MusicBrainz Rediger på Wikidata

* (en) Fatoumata Diawara på Spotify Rediger på Wikidata

* (en) Fatoumata Diawara på Songkick Rediger på Wikidata

* (en) Fatoumata Diawara på AllMusic Rediger på Wikidata
* Fatoumata Diawara på Twitter Rediger på Wikidata

* Fatoumata Diawara på Facebook Rediger på Wikidata

* Fatoumata Diawara på Myspace Rediger på Wikidata
* *Fatoumata Diawara Previews Songs from Debut Album*
* Biografi og annet om Fatoumata Diawara, nonesuch.com
* (en) Fatoumata Diawara hos AllMusic

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BBC Things **·** MusicBrainz **·** Discogs **·** AllMusic
 |